PATVIRTINTA

Pasvalio rajono savivaldybės administracijos

direktoriaus

2024 m. gegužės 23 d. įsakymu Nr. DV-239

**PASVALIO MIESTO SENIŪNIJOS Kvalifikuoto darbininko (7111) PAREIGYBĖS APRAŠYMAS**

# I SKYRIUS

**PAREIGYBĖ**

1. Pasvalio miesto seniūnijos (toliau – Seniūnija) kvalifikuotas darbininkas (7111) (toliau – darbuotojas) pagal pareigybių grupę yra darbuotojas.

2. Pareigybės lygis – C.

# II SKYRIUS

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

3.2. turėti medžių, krūmų, šakų pjovėjo pažymėjimą;

3.3. turėti vairuotojo pažymėjimą, patvirtinantį ir suteikiantį teisę vairuoti B kategorijos kelių transporto priemonę;

3.4. privalo žinoti ir išmanyti priskirtų mechanizmų ir prietaisų paskirtį, sandarą, išdėstymą, gedimo požymius ir priežastis, jam priskirto inventoriaus, įrankių ir mechanizmų technines charakteristikas, gamybinės ir sanitarijos higienos pagrindus, išmanyti statinių ir įrengimų statybos darbus, medžio dirbinių formavimo principus, drožybos technologinius procesus;

3.5. išmanyti krovinių krovimo ir iškrovimo, žolės, šakų smulkinimo, kasimo, krovimo, sniego valymo ir kitus darbus, automobilio kelionės lapų pildymo reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. atlieka Seniūnijos statinių ir įrengimų statybos, priežiūros, remonto darbus, gelžbetonio karkasų ir statinių statybos darbus, armavimo ir betonavimo darbus, pagrindo ir mišinio betonavimui paruošimą, tankinimą ir lyginimą, betoninių paviršių remonto, tinkavimo ir lyginimo darbus, metalinių konstrukcijų ir tvorų įrengimo darbus, medinių statinių ir jungčių pjovimą, formavimą, surinkimą ir priežiūrą;

4.2. ardo senus šaligatvius ir apsauginius bortelius, lygina šaligatviui skirtą pagrindą, kloja naujas šaligatvių plyteles ir stato apsauginius bortelius, skirsto ir lygina smėlį, skaldą ir motorine vibroplokšte tankina gruntą, rankiniu būdu ar betono maišykle ruošia betoną bei betonuoja;

4.3. vairuoja jam priskirtus tarnybinius automobilius, pildo automobilio, kurį vairuoja, kelionės lapus;

4.4. motorine ir benzinine žoliapjove bei kitais mechaniniais įrenginiais pjauna žolę ir kitus želdinius Seniūnijos teritorijoje esančiuose viešosios paskirties plotuose valstybinėje žemėje; prieš pradėdamas darbą žolės pjovimo įrenginiais, paruošia juos, kaip nustatyta jų naudojimo instrukcijose; baigęs darbą, sutvarko juos ir padeda į nustatytą laikymo vietą;

4.5. motoriniu pjūklu geni medžių šakas, pjauna krūmus ir kitus želdinius Seniūnijos teritorijoje valstybinėje žemėje parkuose, skveruose, kapinėse: tvarko nupjautų medžių šakas, neša į tam skirtą vietą, geni gyvatvores, kartu su medžių kirtėju, pjaustytoju dalyvauja šalinant šakas ligų ir kenkėjų pažeistuose medžiuose, pjauna malkas, baigęs darbą, sutvarko, nuvalo įrankius ir padeda į nustatytą laikymo vietą;

4.6. atlieka saugaus krovinių perkėlimo rankomis ir sandėliavimo bei krovos darbus, saugiai pakrauna ir iškrauna į transporto priemones įvairius krovinius;

4.7. nuolat prižiūri Seniūnijos teritorijoje esančius medžio dirbinius (skulptūras, suoliukus, gėlių vazonus bei kitus statinius iš medžio), atlieka jų atnaujinimo, perdažymo, lakavimo, impregnavimo darbus; paruošia statinių pastatymui reikalingus pagrindus tam skirtose vietose;

4.8. atlieka smulkius vidaus remonto darbus bei Seniūnijos įrengimų ir inventoriaus smulkaus remonto pagalbinius darbus; kastuvu kasa duobes skelbimo lentų, suolų poilsiui įrengimui ir kt.;

4.9. tvarko Seniūnijos bendro naudojimo teritorijas: kapines, parkus, želdynus, gatves, šaligatvius, paplūdimius, Seniūnijos Pasvalio vienkiemių garažų teritoriją: valo (nukasa) sniegą, šluoja, renka šiukšles į maišus, grėbia lapus, krauna atliekas, šiukšles į krūvas, į tam skirtas dėžes arba į transporto priemones, dirba naudojantis jam skirtais darbo įrankiais (rankiniu pjūklu, plaktuku, kirviu, dalgiu, grėbliu, kastuvu ir kt.), mažosios mechanizacijos (žoliapjovėmis, krūmapjovėmis, vežimėliais ir kt.), ūkiniu inventoriumi (elektriniais grąžtais, pjūklais ir kt. įrankiais), pagal savo kompetenciją juos remontuoja, taiso;

4.10. vykdo kitus nenuolatinio pobūdžio su Seniūnijos veikla susijusius pavedimus.

# IV SKYRIUS

**DARBUOTOJO ATSAKOMYBĖ IR ATSKAITOMYBĖ**

5. Darbuotojas yra tiesiogiai pavaldus ir atskaitingas Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)